rejauldu/bengali-wikipedia huggingface dataset:
থাম্ব|উইলিয়াম ব্ল্যাকস্টোনের মূর্তি কনস্টিটিউশন এভেন এবং ৩য় সেন্ট এনডব্লিউ, ওয়াশিংটন, ডিসি-তে অবস্থিত।  ফৌজদারি আইনে, ব্ল্যাকস্টোনের মূলনীতি ( অথবা ব্ল্যাকস্টোনের ফর্মুলেশন) হল এই ধারণা যে:  " একজন নিরপরাধ ব্যক্তির সাজা ভোগের চেয়ে দশজন দোষী ব্যক্তিকে ছেড়ে দেওয়া উত্তম।"  যা প্রখ্যাত ইংরেজ আইনবিদ উইলিয়াম ব্ল্যাকস্টোন ১৭৬০ সালে প্রকাশিত কমেন্টারিস অন দ্যা ল'স অফ ইংল্যান্ড  প্রবন্ধে প্রকাশ করেছেন।  এই মূলনীতিটি পরবর্তীকালে অ্যাংলো-স্যাক্সন বিচারব্যবস্থার একটি প্রধান আলোচ্য বিষয় হয়ে ওঠে এবং বর্তমানেও এটি সমানভাবে চর্চিত।  বহু শতাব্দী ধরে চলমান বিভিন্ন আইনি ঐতিহ্যের মধ্যেও অনুরূপ একটি ধারণা দেখতে পাওয়া যায়। নিরপরাধ ব্যক্তির রায় প্রদানের ক্ষেত্রে সরকার এবং আদালতের দোষীকে অব্যাহতি দেওয়ার মতো মানসিকতা থাকতে হবে— এই বার্তাটিই  ব্ল্যাকস্টোনের মূলনীতিতে ধ্ববনিত হয়েছে।  বিষয়শ্রেণী:১৯৬০-এর দশকের নিওলজিজম বিষয়শ্রেণী:নৈতিক মূলনীতি বিষয়শ্রেণী:ফৌজদারি বিচারের নীতিশাস্ত্র বিষয়শ্রেণী:উইলিয়াম ব্ল্যাকস্টোনের সৃষ্টিকর্ম
তিলোত্তমা হিন্দু পুরাণে বর্ণিত অপ্সরা (স্বর্গীয় জলপরী)।  তিলোত্তমা এছাড়াও নির্দেশ করতে পারে:  ব্যক্তি  তিলোত্তমা মজুমদার (জন্ম ১৯৬৬), ভারতীয় বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার।  তিলোত্তমা রাজন, কানাডীয় পণ্ডিত এবং অধ্যাপক।  তিলোত্তমা সোম - ভারতীয় বাঙালি অভিনেত্রী  চলচ্চিত্র  তিলোত্তমা (১৯৫১-এর চলচ্চিত্র), তেলুগু লোককাহিনী চলচ্চিত্র  তিলোত্তমা (১৯৬৬-এর চলচ্চিত্র), মালায়ালাম চলচ্চিত্র  তিলোত্তমা (২০২৪-এর চলচ্চিত্র), বাংলা চলচ্চিত্র   স্থান  তিলোত্তমা, রূপান্দেহি, পশ্চিম নেপালের একটি শহর
শলুয়া ডিগ্রি কলেজ বাংলাদেশের রাজশাহী জেলার চারঘাট উপজেলায় অবস্থিত একটি শিক্ষাপ্রতিষ্ঠান।   ইতিহাস  কলেজটি গণপ্রজাতন্ত্রী বাংলাদেশ সরকারের উপ-সচিব মোঃ মাহবুব আলম এর উদ্যোগে শাহ মোঃ শামসুজ্জোহ-র সভাপতিত্বে সাংগঠনিক সভার সিদ্ধান্ত মতে প্রতিষ্ঠাতা সভাপতি শলুয়া ইউনিয়ন পরিষদের চেয়ারম্যান মোঃ আবু সাঈদ চাঁদ বর্তমানে উপজেলা চেয়ারম্যান, চারঘাট উপজেলা পরিষদ, রাজশাহী এবং অত্র এলাকার গণ্যমান্য ব্যক্তিবর্গসহ সকল শ্রেণীর জনসাধারণের সার্বিক সহযোগিতায় প্রতিষ্ঠিত হয়। পরবর্তীতে ডাঃ মোঃ আলাউদ্দিন-সভাপতি গভর্নিং বডি শলুয়া কলেজ ও তৎকালীন সরকারের মাননীয় প্রতিমন্ত্রী-পানি সম্পদ মন্ত্রণালয় এর সহায়তায় কলেজটি ১৯৯৮ সালের শুরুতেই এম.পি.ও ভুক্ত ও একই বছরে স্নাতক (পাস) পর্যায়ে উন্নীত ও এম.পি.ও লাভ করে। thumb|শলুয়া ডিগ্রি কলেজ এর প্রশাসনিক ভবন   অবস্থান  কলেজটি মফস্বল এলাকায় প্রতিষ্ঠিত। একটি লেক ও শলুয়া ইউনিয়ন পরিষদের পাশে দৌলতপুর মৌজায় শলুয়ার প্রাণকেন্দ্রে অবস্থিত যা রাজশাহী জেলার চারঘাট থানাধীন।   অবকাঠামো  কলেজটির মোট ২টি ভবন রয়েছে। যার একটি দোতলা এবং আরেকটি ১ তলা বিশিষ্ট। ২ তলা বিশিষ্ট ভবনটি প্রশাসনিক ভবন এবং শ্রেণীকক্ষ হিসিবে ব্যবহৃত হয়। কলেজের সামনে একটি লেক আছে।   কোর্সসমূহ এখানে উচ্চ মাধ্যমিক, ডিগ্রি পাশ এবং স্নাতক পড়াশোনার ব্যবস্থা আছে।   আরও দেখুন   রাজশাহী বিশ্ববিদ্যালয়  রাজশাহী কলেজ  পুঠিয়া রাজবাড়ী   তথ্যসূত্র   বিষয়শ্রেণী:রাজশাহী জেলার মহাবিদ্যালয় বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বুক্কুমি () হলো এক ধরনের তাওয়ায় ভাজা টক চালের কেক। এটি আঠালো চালের গুঁড়ো বা জোয়ারের গুঁড়ো দিয়ে তৈরি করা হয়। এটি একটি চ্যাপ্টা অর্ধ-চন্দ্রাকার কেক এবং এর ভেতরে সাদা আজুকি বিনের পেস্ট বা ভাজা ও গুঁড়ো করা তিল, দারুচিনি গুঁড়ো, এবং চিনি বা মধুর মিশ্রণ ভরা থাকে। এর রং সাদা, হলুদ, গোলাপি বা গাঢ় সবুজ হতে পারে। বুক্কুমি প্রায়ই মধু বা সিরাপ দিয়ে আবৃত থাকে এবং চেস্টনাট, খেজুর বা শিলা শৈবালের কুচি দিয়ে সাজানো হয়। এছাড়াও এক ধরনের বুক্কুমি রয়েছে যা চ্যাপ্টা ও গোলাকার এবং এতে কোনো পুর থাকে না।   আরও দেখুন   হওয়াজন   সূত্র    বিষয়শ্রেণী:কোরিয়ান প্যানকেক বিষয়শ্রেণী:টক
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। বর্তমানে উল্লেখযোগ্যতা প্রমাণের জন্য যথেষ্ঠ লেখা ও তথ্যসূত্র অনুপস্থিত। ~মহীন (আলাপ) ২১:৫৭, ১৮ আগস্ট ২০১৭ (ইউটিসি) মাদ্রাসা-এ গাউছুল আজম মাইজভাণ্ডারী (আলিম)   – (অপসারণের প্রস্তাবনা দেখুনলগ দেখুন) () তথ্যসূত্রবিহীন, অনুল্লেখ্য শিক্ষা প্রতিষ্ঠান। শিক্ষা প্রতিষ্ঠানের উল্লেখযোগ্যতা নিরূপনের নীতিমালা উইকিপিডিয়া:উল্লেখযোগ্যতা ও উইকিপিডিয়া:উল্লেখযোগ্যতা (সংস্থা ও কোম্পানি) মাপকাঠিতে অনুত্তীর্ণ। মেরাজ (আলাপ) ০৯:০৫, ১৩ জুলাই ২০১৭ (ইউটিসি)  আমি সম্পর্কিত আরোও কিছু নিবন্ধের মনোনয়ন দিলাম:  -মেরাজ (আলাপ) ০৯:২৫, ১৩ জুলাই ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
এমিল জ্যানিংস নামে পরিচিত থিওডর ফ্রিডরিখ এমিল জানেনৎস (Theodor Friedrich Emil Janenz, ২৩ জুলাই ১৮৮৪ - ২ জানুয়ারি ১৯৫০) ছিলেন একজন জার্মান অভিনেতা। তিনি উনবিংশ শতাব্দীর বিশের দশকে হলিউডে তার কাজের জন্য প্রসিদ্ধ। তিনি শ্রেষ্ঠ অভিনেতার জন্য একাডেমি পুরস্কার বিজয়ী প্রথম অভিনেতা। এখন পর্যন্ত তিনিই এই বিভাগে পুরস্কার বিজয়ী একমাত্র জার্মান অভিনেতা।  জ্যানিংস পরিচালক এফ. ডব্লিউ. মুর্নাউ ও ইয়োজেফ ফন স্টার্নবের্গের সাথে কাজ করে পরিচিতি অর্জন করেন। তার অভিনীত উল্লেখযোগ্য চলচ্চিত্রসমূহ হল দ্য ওয়ে অব অল ফ্লেশ ও দ্য লাস্ট কমান্ড (১৯২৮) এবং মারলেনে ডিট্রিশের বিপরীতে দ্য ব্লু অ্যাঞ্জেল (১৯৩০)। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং থার্ড রিখ ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।   প্রারম্ভিক জীবন  জ্যানিংস ১৮৮৪ সালের ২৩শে জুলাই সুইজারল্যান্ডের রোরশাখে জন্মগ্রহণ করেন। তার পিতা এমিল জানেনৎজ ছিলেন মার্কিন ব্যবসায়ী এবং তার মাতা মার্গারেট (প্রদত্ত নাম: শোয়াব)। তারা দুজনেই জার্মান ছিলেন।Roman Rocek: Die neun Leben des Alexander Lernet-Holenia. Eine Biographie. Böhlau, Wien u.a. 1997; . S. 186Frank Noack: "Jannings. Der erste deutsche Weltstar". Collection Rolf Heyne, München 2012 জ্যানিংসের জার্মান নাগরিকত্ব ছিল। তিনি যখন খুব ছোট তখন তার পরিবার জার্মান সাম্রাজ্যের লেইপৎসিগে চলে যায় এবং পরে তার পিতার মৃত্যুর পরপর তারা গর্লিৎজে চলে যায়।   কর্মজীবন  থাম্ব|200px|ডান|অস্কার বিজয়ের পর জ্যানিংস। জ্যানিংস তার সহশিল্পী লুবিশ্চ ও নেগ্রির পদাঙ্ক অনুসরণ করেন হলিউডে আসেন এবং প্যারামাউন্ট পিকচার্সের সাথে চুক্তিবদ্ধ হয়ে হলিউডে অভিনয় শুরু করেন। তিনি ভিক্টর ফ্লেমিং পরিচালিত দ্য ওয়ে অব অল ফ্লেশ চলচ্চিত্র দিয়ে তার হলিউড অভিনয় জীবন শুরু করেন। ছবিটি বর্তমানে হারানো চলচ্চিত্রের তালিকায় যুক্ত হয়েছে। পরের বছর তিনি ইয়োজেফ ফন স্টার্নবের্গের দ্য লাস্ট কমান্ড (১৯২৮) চলচ্চিত্রে অভিনয় করেন। এই দুটি চলচ্চিত্রে কাজের জন্য তিনি শ্রেষ্ঠ অভিনেতার জন্য একাডেমি পুরস্কার অর্জন করেন। তিনি এই বিভাগে প্রথম পুরস্কার বিজয়ী। পরবর্তীতে তিনি স্টার্নবের্গের সাথে স্ট্রিট অব সিন (১৯২৮) চলচ্চিত্রে কাজ করেন।  ১৯৩০ সালে তিনি মারলেনে ডিট্রিশের বিপরীতে দ্য ব্লু অ্যাঞ্জেল ছবিতে কাজ করেন, যা ইংরেজি ও জার্মান দুই সংস্করণেই নির্মাণ করা হয়। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং থার্ড রিখ ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।   তথ্যসূত্র    বহিঃসংযোগ       বিষয়শ্রেণী:১৮৮৪-এ জন্ম বিষয়শ্রেণী:১৯৫০-এ মৃত্যু বিষয়শ্রেণী:২০শ শতাব্দীর জার্মান অভিনেতা বিষয়শ্রেণী:অস্ট্রিয়ায় ক্যান্সারে মৃত্যু বিষয়শ্রেণী:যকৃতের ক্যান্সারে মৃত্যু বিষয়শ্রেণী:জার্মান চলচ্চিত্র অভিনেতা বিষয়শ্রেণী:জার্মান নির্বাক চলচ্চিত্র অভিনেতা বিষয়শ্রেণী:মার্কিন বংশোদ্ভূত জার্মান ব্যক্তি বিষয়শ্রেণী:রুশ বংশোদ্ভূত জার্মান ব্যক্তি বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে ভোল্পি কাপ বিজয়ী বিষয়শ্রেণী:অস্ট্রিয়ার নাগরিকীকৃত নাগরিক
পাণ্ডব নদী  বাংলাদেশের দক্ষিণ-পশ্চিমাঞ্চলের বরিশাল ও  পটুয়াখালী জেলার একটি নদী।  নদীটির দৈর্ঘ্য ২৯ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫২। বর্তমানে এই ছোট্ট নদীতে পেয়ারপুর নামক স্থানে একটি ব্রিজ হওয়ায় নদীর নাব্যতা কমে গিয়ে দুই পাশে চর পড়ে গিয়ে নদীটি এখন অনেক ছোট হয়ে গেছে।  প্রবাহ পাণ্ডব নদীটি বরিশাল জেলার বাকেরগঞ্জ উপজেলার গারুড়িয়া ও দুুুধল ইউনিয়ন এলাকায় প্রবহমান নেহালগঞ্জ-রঙমাটিয়া নদী হতে উৎপত্তি লাভ করেছে। অতঃপর এই নদীর জলধারা  কবাই, কলসকাঠী  ইউনিয়ন অতিক্রম করে বুড়িশ্বর-পায়রা নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বরিশাল জেলার নদী বিষয়শ্রেণী:পটুয়াখালী জেলার নদী বিষয়শ্রেণী:বাকেরগঞ্জ উপজেলা বিষয়শ্রেণী:দুমকি উপজেলা
রায়েফ আল হাসান রাফা (জন্ম: ২৭ অক্টোবর ১৯৮৬) একজন বাংলাদেশী সঙ্গীতজ্ঞ, গায়ক এবং গীতিকার। তিনি রক ব্যান্ড অর্থহীনের এবং ক্রিপ্টিক ফেইথের ড্রামার হিসাবেই বেশি পরিচিত। তিনি সেভিয়ার ডিমেনশিয়া, ক্রাল ও দ্য জয়েন্ট ফ্যামিলি এর মতো ব্যান্ডগুলোতেও কাজ করেছেন। তিনি রক ব্যান্ড এভোয়েডরাফা-এর প্রতিষ্ঠাতা সদস্য।   ব্যক্তিগত জীবন  তিনি বাবার চাকরিসূত্রে লিবিয়ায় জন্মগ্রহণ করেন, তিনি তার ভাই-বোনদের মধ্যে সবার ছোট ছিলেন। তিনি গিটারিস্ট ও ব্যান্ডদল 'ক্রাল'-এর প্রতিষ্ঠাতা সদস্য সাদী মুকতাফির ছোট ভাই। তার পিতার চাকরির পোস্টিং লিবিয়ায় হওয়ায় তার শৈশবকালের বেশিরভাগ সময় তিনি সেখানেই কাটিয়েছেন। ৫ বছর বয়সে বাংলাদেশে ফিরে আসার পর তিনি ঢাকায় ম্যাপেল লিফ ইন্টারন্যাশনাল স্কুলে ভর্তি হন। তিনি এইচএসসি পাস করেন সেন্ট যোসেফ উচ্চ মাধ্যমিক বিদ্যালয় থেকে।  ২০২১ সালে সামিরা কামিলের সাথে বিবাহ বন্ধনের আবদ্ধ হন।   কর্মজীবন  রাফাকে শৈশবকালে নজরুল গীতি এবং হারোনিয়াম শিখতে হয়েছিল, কিন্তু তখন সঙ্গীতে তার খুব আগ্রহ ছিল না। রাফার কথা মতে ক্লাস সেভেন পর্যন্ত তার মিউজিক নিয়ে আগ্রহই ছিলনা। তিনি সাইকোকাইনেসিস, ক্রাল, অর্থহীন, ক্রিপটিক ফেট, সিভিয়ার ডিমেনশিয়া, পাওয়ার সার্জ, অ্যাভয়েড-রাফা, এ ব্যান্ডগুলির সাথে কাজ করেছেন।  মাত্র ১৬ বছর বয়সে ২০০৩ সালে তিনি ‘অর্থহীন’ ব্যান্ডে গায়ক হিসেবে যোগ দেন। পরবর্তীতে এই ব্র্যান্ডে তিনি ড্রামস ও গিটারও বাজিয়েছেন। অর্থহীন ব্যান্ডে ছিলেন প্রায় ১২ বছর। অর্থহীন থেকে বের হয়ে গিয়ে ২০১৪ সালে তিনি 'অ্যাভয়েডরাফা' ব্যান্ড প্রতিষ্ঠা করেন।  গাওয়া ছাড়াও গান কম্পোজ করা, লেখা, বিভিন্ন ইন্সট্রুমেন্ট বাজানো, সাউন্ড ইঞ্জিনিয়ারিংসহ নানা কাজ করেন তিনি।   সঙ্গীতের তালিকা   এভোয়েডরাফা  (স্টুডিও অ্যালবাম)   ভার   অর্থহীন  (স্টুডিও অ্যালবাম)   ধ্রুবক (২০০৩)   অসমাপ্ত ১ (২০০৮)   অসমাপ্ত-২ (২০১১) </div>   ক্রাল  (শুধুমাত্র একক)   শেষ @ আগন্তুক ২ (২০০৪)   অপেক্ষায় @ লোকায়ত (২০০৪)   এক জানালা আকাশের মানচিত্র @ আন্ডারগ্রাউন্ড (২০০৬)   ক্লান্ত বহুমাত্রিকতা @ আন্ডারগ্রাউন্ড ২ (২০০৭)   সং ফর জুয়েল ভাই @ রক ১০১ (২০০৮)   সংজ্ঞা মনুষ্যত্ব @ রক ৩০৩ (২০০৯)   সংজ্ঞা সংযম @ রক ৫০৫ (২০১০)   সূর্যায়নের শুরু @ রক ৬০৬ (২০১১) </div>   সেভিয়ার ডিমেনশিয়া  (শুধুমাত্র একক)   হাওলস অফ মুর্শিদাবাদ @ রাইজ অফ দ্য ইস্টার্ন ব্লাড (২০০৭)  পূর্বাঞ্চলীয় রক্তের মুর্শিদাবাদ @ রাইজ অফ হাওলস (২০০৭)  ক্রিডেন্স অফ ফোর্ট উইলিয়াম @ রাইজ অফ দ্য ইস্টার্ন ব্লাড (২০০৭)   শাডার থি ইনসিন্সড গডেস @ রক ৫০৫ (২০১০) </div>   দ্য জয়েন্ট ফ্যামিলি  (শুধুমাত্র একক)   রেভ্যুলেশন @ রক ২০২ (২০০৯)   ভার @ আশুর (২০১০)   দ্য বাইসাইকেল ডে @ রক ৪০৪ (২০১০)   ভিশন অফ এ মাইন্ডস গার্ডেন @ রক ৭০৭  (২০১১) </div>  ড্রিপ্পিং গোরের সঙ্গে  (শুধুমাত্র একক)   বিমোড় মনুষ্যত্বের উদ্ভাসন @ আগন্তুক ২ (২০০৫)  ক্রিপটিক ফেট (স্টুডিও অ্যালবাম)  নয় মাস (২০১৩) </div>  সলো ক্যারিয়ার (শুধুমাত্র একক)   স্মৃতিচারণ @ ক্রমান্বয় (২০০৯)  পিছুটান @ ক্রমান্বয় (২০০৯)  একটু বৃষ্টি @ দ্য হিট অ্যালবাম ২ (২০১০)  তুই নেই তাই @ ডিপ নেভার আগে (২০১০)  আবার (উকুলেলে ভার্সন) (২০১৪)  তুমি আর আমি @ অতঃপর (২০১৪)  তুই, আমি আর তোরা @ ভিটামিন টি (২০১৪)  আমি আকাশ পাঠাবো @ আমি আকাশ পাঠাবো (২০১৫)  হাতটা দাও না বাড়িয়ে @ হাতটা দাও না বাড়িয়ে ( ২০১৬) </div>   তথ্যসূত্র   বহিঃসংযোগ     Raef al Hasan Rafa, metal-archives.com  বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:বাংলাদেশী ড্রামবাদক বিষয়শ্রেণী:বাংলাদেশী গায়ক বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সঙ্গীত পরিচালক
লেসিয়া দলে-রেসিও (জন্ম ১৯৭১, সান ফ্রান্সিসকো) ক্যালিফোর্নিয়ার লস অ্যাঞ্জেলেসে অবস্থিত একজন মার্কিন শিল্পী।   দলে-রেসিও ১৯৯৪ সালে রোড আইল্যান্ড স্কুল অফ ডিজাইনে চারুকলায় স্নাতক এবং ২০১১ সালে আর্ট সেন্টার কলেজ অফ ডিজাইন, পাসাডেনা থেকে চারুকলায় স্নাতকোত্তর ডিগ্রি লাভ করেন। তার কাজ কাগজ এবং কার্ডবোর্ড কাট-আউট ব্যবহার করে স্তরযুক্ত কোলাজ টুকরোগুলিতে বিমূর্ত চিত্রকে অন্তর্ভুক্ত করে।  তিনি বর্তমানে ক্যালআর্টস এর একজন আর্ট কর্মসূচীর শিক্ষক।  তার মা একজন নকশাকার এবং তার বাবা একজন চিত্রশিল্পী ছিলেন।    তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:রোড আইল্যান্ড স্কুল অফ ডিজাইনের প্রাক্তন শিক্ষার্থী বিষয়শ্রেণী:মার্কিন নারী শিল্পী বিষয়শ্রেণী:সান ফ্রান্সিসকোর শিল্পী বিষয়শ্রেণী:আর্টসেন্টার কলেজ অফ ডিজাইনের প্রাক্তন শিক্ষার্থী
ডান|থাম্ব|180x180পিক্সেল| পাসপালি শাড়ির একটি জটিল বুনন থাম্ব| পাসাপালি মোটিফ, ডিজাইনার মিঃ বিনয় মুন্ডা এবং মিঃ বিক্রম কুমার দ্বারা গিঁট দেওয়ার কৌশল দ্বারা তৈরি পাসাপালি শাড়ি যা সক্তপার নামেও পরিচিত একটি বাঁধা (ইকাত) তাঁত শাড়ি যা মূলত ভারতের ওড়িশার বারগড় জেলায় বোনা হয়। পাসাপালি নামটি দাবা বোর্ড ব্যবহার করে পাসা বা জুয়া খেলা থেকে উদ্ভূত হয়েছে। এই শাড়িতে দাবা বোর্ডের মতো বিপরীত রঙের জটিল চেক প্যাটার্ন রয়েছে যার জন্য এর এমন নামকরণ করা হয়েছে।    তথ্যসূত্র   বহিঃসংযোগ  সোনাপুর তাঁত ক্লাস্টার   বোমকাই সিল্ক   সম্বলপুরি এবং সোনাপুরি পাত্তা শাড়ি   জামাওয়ার শাড়ির ইতিহাস ওয়েব্যাক মেশিনে  ৩০ অক্টোবর ২০২৩ আর্কাইভ করা হয়েছে   রাষ্ট্রীয় পণ্যের প্রচারের জন্য জাতীয় ব্র্যান্ডের সাথে চুক্তি স্বাক্ষরিত হয়েছে  বিষয়শ্রেণী:তাঁতের শাড়ি বিষয়শ্রেণী:বড়গড় জেলা বিষয়শ্রেণী:ওড়িশার সংস্কৃতি বিষয়শ্রেণী:পোশাক বিষয়শ্রেণী:শাড়ি
বলিভিয়া জাতীয় ফুটবল দল () হচ্ছে আন্তর্জাতিক ফুটবলে বলিভিয়ার প্রতিনিধিত্বকারী পুরুষদের জাতীয় দল, যার সকল কার্যক্রম বলিভিয়ার ফুটবলের সর্বোচ্চ নিয়ন্ত্রক সংস্থা বলিভীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯২৬ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯২৬ সালের ১২ অক্টোবর তারিখে, বলিভিয়া প্রথমবারের মতো আন্তর্জাতিক খেলায় অংশগ্রহণ করেছে; চিলির সান্তিয়াগোর অনুষ্ঠিত উক্ত ম্যাচে বলিভিয়া চিলির কাছে ৭–১ গোলের ব্যবধানে পরাজিত হয়েছে।  ৪১,১৪৩ ধারণক্ষমতাবিশিষ্ট এর্নান্দো সিলেস স্টেডিয়ামে লা বের্দে নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বলিভিয়ার রাজধানী কোচাবাম্বায় অবস্থিত। বর্তমানে এই দলের ম্যানেজারের দায়িত্ব পালন করছেন সেসার ফারিয়াস এবং অধিনায়কের দায়িত্ব পালন করছেন ক্রুজেইরোর আক্রমণভাগের খেলোয়াড় মার্সেলো মার্তিন মরেনো।  বলিভিয়া এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে প্রত্যেক বার তারা শুধুমাত্র গ্রুপ পর্বে অংশগ্রহণ করতে পেরেছে। অন্যদিকে, কোপা আমেরিকায় বলিভিয়া অন্যতম সফল দল, যেখানে তারা ১টি (১৯৬৩) শিরোপা জয়লাভ করেছে। এছাড়াও, বলিভিয়া ১৯৯৯ ফিফা কনফেডারেশন্স কাপে অংশগ্রহণ করেছিল।  রোনালদ রালদেস, মার্কো সান্দি, লুইস ক্রিস্তালদো, মার্সেলো মার্তিন মরেনো এবং হোয়াকিন বোতেরোর মতো খেলোয়াড়গণ বলিভিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৭ সালের জুলাই মাসে প্রকাশিত র‌্যাঙ্কিংয়ে বলিভিয়া তাদের ইতিহাসে সর্বোচ্চ অবস্থান (১৮তম) অর্জন করে এবং ২০১১ সালের অক্টোবর মাসে প্রকাশিত র‌্যাঙ্কিংয়ে তারা ১১৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বলিভিয়ার সর্বোচ্চ অবস্থান হচ্ছে ২২তম (যা তারা ১৯৯৭ সালে অর্জন করেছিল) এবং সর্বনিম্ন অবস্থান হচ্ছে ৮৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  গ্রুপ পর্ব  ১২তম  ২  ০  ০  ২  ০  ৮ আমন্ত্রণের মাধ্যমে উত্তীর্ণ  ১৯৩৪  অংশগ্রহণ করেনি  প্রত্যাখ্যান  ১৯৩৮   ১৯৫০  গ্রুপ পর্ব  ১৩তম  ১  ০  ০  ১  ০  ৮  স্বয়ংক্রিয়ভাবে উত্তীর্ণ  ১৯৫৪  অংশগ্রহণ করেনি  প্রত্যাখ্যান  ১৯৫৮  উত্তীর্ণ হয়নি  ৪  ২  ০  ২  ৬  ৬  ১৯৬২  ২  ০  ১  ১  ২  ৩  ১৯৬৬  ৪  ১  ০  ৩  ৪  ৯  ১৯৭০  ৪  ২  ০  ২  ৫  ৬  ১৯৭৪  ৪  ০  ০  ৪  ১  ১১  ১৯৭৮  ৮  ৩  ১  ৪  ১০  ২৫  ১৯৮২  ৪  ১  ০  ৩  ৫  ৬  ১৯৮৬  ৪  ০  ২  ২  ২  ৭  ১৯৯০  ৪  ৩  ০  ১  ৬  ৫  ১৯৯৪  গ্রুপ পর্ব  ২১তম  ৩  ০  ১  ২  ১  ৪  ৮  ৫  ১  ২  ২২  ১১  ১৯৯৮  উত্তীর্ণ হয়নি  ১৬  ৪  ৫  ৭  ১৮  ২১   ২০০২  ১৮  ৪  ৬  ৮  ২১  ৩৩  ২০০৬  ১৮  ৪  ২  ১২  ২০  ৩৭  ২০১০  ১৮  ৪  ৩  ১১  ২২  ৩৬  ২০১৪  ১৬  ২  ৬  ৮  ১৭  ৩০  ২০১৮  ১৮  ৪  ২  ১২  ১৬  ৩৮  ২০২২  অনির্ধারিত  অনির্ধারিত মোট  গ্রুপ পর্ব  ৩/২১  ৬  ০  ১  ৫  ১  ২০  ১৫০  ৩৯  ২৯  ৮২  ১৭৭  ২৮৪   তথ্যসূত্র  বহিঃসংযোগ     ফিফা-এ বলিভিয়া জাতীয় ফুটবল দল    বিষয়শ্রেণী:বলিভিয়া জাতীয় ফুটবল দল বিষয়শ্রেণী:দক্ষিণ আমেরিকার জাতীয় ফুটবল দল
মোহাম্মদ মিঠুন আলী (জন্ম: ১৩ ফেব্রুয়ারি ১৯৯১) বাংলাদেশের একজন ক্রিকেটার। বাংলাদেশ জাতীয় ক্রিকেট দলের অন্যতম সদস্য মিঠুন আলী’র টুয়েন্টি২০ আন্তর্জাতিক ক্রিকেট খেলায় অভিষেক ঘটে সফরকারী শ্রীলঙ্কা ক্রিকেট দলের বিপক্ষে। ১২ ফেব্রুয়ারি, ২০১৪ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টি২০আইয়ে তিনি অভিষিক্ত হন।Bangladesh bowl; Mithun, Sunny debut, espncricinfo, collect: 12 February, 2014 প্রথম-শ্রেণীর ক্রিকেটে ২০০৬/০৭ মৌসুমে সিলেট বিভাগের হয়ে ক্রিকেটে তার প্রথম অংশগ্রহণ। খেলায় তিনি মূলতঃ উইকেট-রক্ষক হিসেবে অংশগ্রহণ করে থাকেন। পাশাপাশি ডানহাতে ব্যাটিং করে থাকেন। বাংলাদেশ প্রিমিয়ার লিগে (বিপিএল) তিনি বরিশাল বার্নার্সের হয়ে খেলেন।   খেলোয়াড়ী জীবন  ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে উইকেট-রক্ষক হিসেবে দলের সদস্য মনোনীত হন। অ্যাডাম গিলক্রিস্টকে তিনি তার আদর্শ মনে করেন, যিনি আক্রমণাত্মক ব্যাটিংয়ে অগ্রসর হন। ২০০৮-০৯ মৌসুমে ঘরোয়া ক্রিকেটে সীমিত ওভারের খেলায় ১০৫ গড়ে ২৮৫ রান করেন। এ সাফল্যে ও আক্রমণাত্মক ব্যাটিংয়ের দরুন তাকে ইংল্যান্ডে অনুষ্ঠিত আইসিসি বিশ্ব টুয়েন্টি২০ প্রতিযোগিতায় দলের সদস্য মনোনীত করা হয়।Biography of Mithun Ali, Sunny debut, espncricinfo, collect: 12 February, 2014  ২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।   তথ্যসূত্র    আরও দেখুন   বাংলাদেশ জাতীয় ক্রিকেট দল  জহুর আহমেদ চৌধুরী স্টেডিয়াম  এশিয়ান গেমসে ক্রিকেট  ২০১০ এশিয়ান গেমসে বাংলাদেশ  ২০১৩-১৪ শ্রীলঙ্কা ক্রিকেট দলের বাংলাদেশ সফর  বিষয়শ্রেণী:বাংলাদেশী ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:এশিয়ান গেমসে বাংলাদেশের স্বর্ণপদক বিজয়ী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:খুলনা টাইগার্সের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:১৯৯১-এ জন্ম বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসে স্বর্ণপদক বিজয়ী বাংলাদেশী বিষয়শ্রেণী:ফরচুন বরিশালের ক্রিকেটার বিষয়শ্রেণী:লিজেন্ডস অব রূপগঞ্জের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:কুষ্টিয়া জেলার ব্যক্তি বিষয়শ্রেণী:খুলনা বিভাগ থেকে আগত ক্রিকেটার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২১শ শতাব্দীর বাঙালি বিষয়শ্রেণী:উইকেট-রক্ষক বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
ওয়া'লাইকুমুস-সালাম () () একটি আরবী অভিবাদন, যা বিশ্বজুড়ে মুসলমানরা প্রায়শই "আপনার উপর শান্তি বর্ষিত হোক" অর্থে ব্যবহার করে থাকে। এটি অন্যদের জন্য দোয়াস্বরূপ। এটি আসসালামু আলাইকুম অভিবাদনটির (  ) আদর্শ জবাব ।  কারো উপস্থিতির কৃতজ্ঞতা জানাতে বা কাউকে স্বাগত জানানোর জন্য অভিবাদনগুলি ব্যবহার করা হয়। এগুলি কথোপকথনের আগে ব্যবহার করা হয় এবং বলা হয়ে থাকে যে এটি একটি ভাল আচরণ। অভিবাদনটিকে একটি গুরুত্বপূর্ণ ইসলামি দায়িত্ব ও বাধ্যবাধকতা হিসাবে বিবেচনা করা হয়। সালাম মুসলমানদের মধ্যে একটি আদর্শ অভিবাদন। মুসলিম বক্তৃতা এবং খুতবা অনুষ্ঠানে নিয়মিত এই অভিবাদনটি বিনিময় হয়। এর পূর্ণ রূপ হল: সম্পূর্ণ ফর্ম "ওয়া-আলাইকুমুস - সালাম ওয়া-রহমাতুল্লাহি ওয়া বারাকাতুহু ( , "এবং তোমাদের উপর শান্তি এবং আল্লাহর করুণা ও তাঁর নেয়ামতসমূহ বর্ষিত হোক")।   আক্ষরিক অর্থ  "সালাম" এর আক্ষরিক অর্থ "শান্তি"। "ইসলাম" শব্দটিও এটি থেকেই উদ্ভূত হয়েছে। বিস্তৃত অর্থে, "সালাম" এর অর্থ নিরীহতা, সুরক্ষা এবং মন্দ এবং ত্রুটি থেকে সুরক্ষা। আল্লাহর অন্যতম নামও আস-সালাম।    সালাম ব্যবহার সম্পর্কিত ইসলামি বিধিবিধান   অভিবাদনটি দেখা হওয়ার এবং চলে যাওয়ার উভয় সময়ই ব্যবহার করা উচিত। আবূ হুরাইরাহ থেকে বর্ণিত, নবী সাল্লাল্লাহু আলাইহি ওয়াসাল্লাম বলেন: “কোন ব্যক্তি মজলিসে এসে পৌছে যেন সালাম দেয়। সে মজলিসে বসার পর মজলিস শেষ হওয়ার পূর্বে উঠে যাওয়ার প্রয়োজন বোধ করলে যেন পুনরায় সালাম দেয়। কেননা আগের সালাম কোন অংশেই শেষের সালামের চেয়ে অধিক গুরুত্বপূর্ণ নয়।”। (জামে আল-তিরমিজীতে বর্ণিত হাসান হাদীস)   হাদিসে আছে, হযরত মুহাম্মদ সাল্লাল্লাহু আলাইহি ওয়াসাল্লাম কে জিজ্ঞাসা করা হয়েছিল যে কার সালামের অভিবাদন "শুরু" করা উচিত আর তিনি বলেছেন:   "আরোহী ব্যক্তি পায়ে হাঁটা ব্যক্তিকে, পায়ে হাঁটা ব্যক্তি বসে থাকা ব্যক্তিকে এবং অল্প সংখ্যক লোক অধিক সংখ্যক লোককে সালাম দেবে" (সহীহ-আল-বুখারী, ৬২৩৪; মুসলিম, ২১৬০)   এটিও বর্ণিত হয়েছে যে, কোনও বাড়িতে প্রবেশের পূর্বে সালামের অভিবাদন জানানো উচিত। এটি কুরআনের একটি আয়াতের উপর ভিত্তি করে:   "তবে যখন তোমরা গৃহে প্রবেশ করবে তখন তোমরা তোমাদের স্বজনদের প্রতি সালাম করবে অভিবাদন স্বরূপ, যা আল্লাহর নিকট হতে কল্যাণময় ও পবিত্র। এভাবে আল্লাহ তোমাদের জন্য তাঁর নির্দেশ বিশদভাবে বর্ণনা করেন যাতে তোমরা বুঝতে পার।" (আন নূর ২৪:৬১) , Quran Surah An-Noor ( Verse 61 )   মুসলমানরা অন্যান্য ধর্মের সদস্যদের কাছে সালামের উক্তিটি প্রবর্তন করতে পারে কিনা সে সম্পর্কে ধর্মীয় পণ্ডিতগণ ভিন্নমত পোষণ করেন।  কুরআনে বলা হয়েছে: "আর যখন তোমাদেরকে অভিবাদন করা হয় (সালাম দেওয়া হয়), তখন তোমরাও তা অপেক্ষা উত্তম অভিবাদন কর অথবা ওরই অনুরূপ কর। " আল-নিসা ৪:৮৬ al-Nisa’ 4:86, Quran Surah An-Nisaa ( Verse 86 )    আরও দেখুন    আসসালামু আলাইকুম  ইনশাআল্লাহ  মাশাআল্লাহ   তথ্যসূত্র   বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি পরিভাষা বিষয়শ্রেণী:অভিবাদন শব্দ এবং বাক্যাংশ বিষয়শ্রেণী:শরিয়াহ-তে আরবি শব্দ ও বাক্যাংশ
থাম্ব|300x300পিক্সেল| নির্মল চিত্রকর্ম নির্মলি চিত্রকর্ম বা নির্মল চিত্রকর্ম হল ভারতের তেলেঙ্গানার নির্মল জেলার নির্মলে প্রচলিত একপ্রকার জনপ্রিয়  চিত্রকলা।  শহরে এটি একটি ছোট আকারের শিল্প গঠন করেছে। নির্মল কারিগররা একটি সম্প্রদায় গঠন করেছে। নির্মলে অবস্থানপূর্বক তারা একটি ছোটখাটো ব্যবসার আকারে তাদের শিল্পচর্চা করে যাচ্ছে।  চিত্রগুলোতে সোনালি রঙ ব্যবহার করা হয়।   ইতিহাস  নির্মলি শিল্পকর্মটির নামকরণ করা হয়েছে তার উৎপত্তিস্থলের নাম থেকেই। নির্মলি শিল্পের বিবর্তন কাকতীয় রাজবংশের সময়কালের দিকে ইঙ্গিত করে। এই শিল্পটি চতুর্দশ শতাব্দীতে নকশ নামে পরিচিত একদল কারিগরের দ্বারা অনুশীলন করা হয়েছিল। মোগলরা শিল্পটিকে এত পছন্দ করত যে তারা এই শিল্প এবং দক্ষতার পৃষ্ঠপোষকতা করেছিল। ১৯৫০-এর দশকে লেডি হায়ডেরি নির্মলি কারিগরদের হায়দ্রাবাদ রাজপথে আনেন এবং তাদের নৈপুণ্যের প্রচার করেন। এই চিত্রকলার রঙগুলো বিভিন্ন খনিজ, গুল্ম এবং অন্যান্য গাছপালা থেকে সংগ্রহ করে নেওয়া হয়। এইসব চিত্রের বিযয়বস্তুতে অজন্তা এবং অন্যান্য মোঘল শিল্পের প্রভাব রয়েছে। কালো রঙের পটভূমিতে চমকপ্রদ সোনালি চিত্রকলাগুলো ফুটিয়ে তোলা হয়।   নির্মাণ প্রক্রিয়া  প্রথম পদক্ষেপটি হলো কাঠের উপরিভাগে বার্নিশ করা এবং তারপরে সুনির্দিষ্ট নকশাটি আঁকা। তারপর অন্যান্য নকশাগুলো শনাক্ত করে চকের সাহায্যে সেগুলো আঁকা হয়। সবশেষে চিত্রগুলো উজ্জ্বল রঙ করা হয় এবং শেষ পর্যন্ত সোনালি আভা  ফুটিয়ে তুলে বার্নিশ করা হয়।   নির্মলি খেলনা  নির্মলি খেলনাগুলো গুল্মের নির্যাস থেকে তৈরি করা হয়। এই খেলনাগুলো বিভিন্ন পেশার মানুষের এবং বিভিন্ন প্রাণীর আঙ্গিকে তৈরি করা হয়। এগুলো প্রথমে কাঠ দিয়ে তৈরি করা হয়, তারপরে বাহারি রকমের রঙ করা হয়।   তথ্যসূত্র   বিষয়শ্রেণী:ভারতীয় হস্তশিল্প বিষয়শ্রেণী:নির্মল জেলা বিষয়শ্রেণী:তেলেঙ্গানার সংস্কৃতি বিষয়শ্রেণী:তেলেঙ্গানার ভৌগোলিক নির্দেশক
সারাপ নদী () ভারতের জম্মু ও কাশ্মীর রাজ্যে অবস্থিত একটি নদী।   ভূগোল   সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়ে পাদুমে পৌঁছে নদীটি ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে।    উপত্যকা   সারাপ নদীর জল দক্ষিণ ভাগের উপত্যকায় ব্যবহার করে গম, বার্লি, মটর চাষ করা হয়ে থাকে।  শীতকালে এই নদী উপত্যকা এলাকায় প্রচন্ড তুষারপাতের ফলে সারাপ নদীর জল জমে যায় এবং নদী উপত্যকা রাজ্যের অন্য অংশ থেকে বিচ্ছিন্ন হয়ে পড়ে।    তথ্যসূত্র   বিষয়শ্রেণী:ভারতের নদী বিষয়শ্রেণী:জম্মু ও কাশ্মীরের নদী বিষয়শ্রেণী:লাদাখের নদী